De første tiårene gjorde Tyskland det jevnt over bra i konkurransen og holdt seg stort sett på topp ti. Samtidig kom Tyskland sist i 1964, 1965 og 1974. I årene 1978–87 hadde landet sin beste periode i konkurransen, med hele fire andreplasser og seieren i 1982. Tyskland var det siste av de store vesteuropeiske landene til å vinne konkurransen, og seieren kom det 27. året landet deltok – flere år enn Norge brukte på å vinne. Tyskland har i tillegg åtte sisteplasser, tre av dem uten poeng. miniatyr|Lena Meyer-Landrut ble tatt imot som en helt hjemme i Tyskland etter at hun vant i 2010. Etter 1987 har Tysklands resultater sving kraftig. En tredjeplass kom i 1994, etterfulgt av en sisteplass året etter og ingen finaleplass i 1996. I årene 1998–2001 kom Tyskland på topp ti hvert år, inkludert en tredjeplass i 1999. Etter en rekke dårlige plasseringer vant Tyskland sin andre Eurovision Song Contest-seier i Bærum i 2010. Vinneren, Lena Meyer-Landrut, ble plukket ut gjennom en Idol-lignende konkurranse, og hun fremførte tre sanger i den tyske finalen. Alle tre sangene endte opp i topp fem på den tyske singellisten. Både vinnerlåten «Satellite» og hennes første album, , debuterte på førsteplass på de tyske singel- og albumlistene, og albumet har siden blitt sertifisert med fem ganger gull og dobbelt platina etter å solgt over 500 000 eksemplarer. «Satellite» solgte til dobbelt platina. Meyer-Landrut representerte også Tyskland på hjemmebane i Düsseldorf i 2011.